எண்பதுகளில், தமிழகத்தின் கூடலூர் – நிலம்பூர் பகுதியில் இருந்த ஆயிரக்கணக்கான ஏக்கரில் வளர்க்கப்பட்டிருந்த யூக்கலிப்டஸ் மரங்களை மொத்தமாக அழித்த தமிழக வனத்துறை, அங்கே, தமிழக பாரம்பர்ய மரங்களை மீட்டெடுக்கும் முயற்சி ஒன்றில் இறங்கியது. அதற்கு ’ஜீன் புல் புராஜெக்ட்’ என பெயரிட்டது. அதாவது நம் பாரம்பரிய மரங்களின் ஜீன்களை பெருக்குவதே இந்த திட்டத்தின் முக்கிய நோக்கம். திட்டப்படி நிலம் சீர் செய்யப்பட்டு நம் பாரம்பர்ய மரங்கள் அங்கே நடவு செய்யப்பட்டது. அதிகாரிகள் மாற்றம், உள்ளூர் காரர்களின் ஆக்கிரமிப்பு என காலப்போக்கில் அந்த புராஜெக்ட் காணாமல் போனது மட்டுமல்லாமல், இது ஒரு தோல்விக்குறிய திட்டம் என தமிழக வனத்துறையால் முத்திரை குத்தப்பட்டது. அன்று ’தோல்வித்திட்டம்’ என சொல்லப்பட்ட இதே திட்டத்தை அஸ்ஸாமில் செயல்படுத்தி சாதித்துக்காட்டிருக்கிறார் தமிழகத்தைச் சேர்ந்த அஸ்ஸாம் வன உயர் அதிகாரி சிவக்குமார். அவரிடம் போனில் பேசினோம்…